آلمانیا باش ناظیری آنگلا مرکل، جمعه آخشامی گونو (2 فویه) تورکیه‌یه گلیر.
آلمان حکومت سؤزچوسو استفان زایبرت، زیارتین، سوریه‌دکی وضعیتین و تورکیه-آوروپا بیرلیگی مناسیبت‌لری‌نین یانیندا بعضی ایکیطرف‌لی پروبلم‌لرین گوندمده اولدوغو بو دؤورده اهمیت کسب ائتدیگینی سؤیله‌دی.
مطبوعات کونفرانسیندا دانیشان زایبرت، سفرین، تورکیه کیمی ناتو موتتفیقی و آوروپا بیرلیگی‌نین چوخ اهمیت‌لی بیر قونشوسو ایله دایمی ایلیشگی‌ده قالا بیلمک باخیمین‌دان اهمیت‌لی اولدوغونو ایفاده ائتدی.
باش ناظیر مرکل‌ین زیارت پلانی‌نین آیرینتی‌لاری‌نین هله معین اولمادیغینی ایفاده ائدن زایبرت، بو موضوعدا تورک طرفی ایله امکداشلیغین داوام ائتدیگینی قید ائتدی.
آلمانیا‌دان سیغینا‌جاق طلب ائدن ناتودا وظیفه‌لی فتح الله‌چی ترور تشکیلاتی فتو ایلیشگی‌لی اینسانلار حاقین‌داکی قیمتلندیرمه‌سی‌نین سوروشولماسی اوزرینه زایبرت، مهاجیرت طلب اولان‌لارین وضعیت‌لری‌نین اینجه‌لنه‌جکینی و بونا مسئول اورقان‌لارین قرار وئرجگینی ایفاده ائتدی.
مطبوعات کونفرانسینا قاتیلان آلمانیا ایچ ایشلر ناظیرلیگی سؤزچوسو یوهانس دیمروت دا کئچن ایل آلمانیا‌دان سیغینا‌جاق طلب اولان‌لارین ساییندا دقته چارپان بیر آرتیم اولدوغونو سؤیله‌دی.
